**Kuns: Prent van die kop van ’n Suid-Afrikaanse wildedier geteken met houtskool**

**Tema:** Die kop van ’n Suid-Afrikaanse wildedier geteken met houtskool. Bv. ’n bok, olifant, leeu, ens. of enige kleinwild. Skilder slegs die KOP vooraansig, syaansig, halfaansig, ens.

**Materiaal:** HOUTSKOOL. Gebruik enige van die volgende: Houtskoolstokkies – hard, medium of sag.

Houtskoolpotlode – hard, medium of sag.

Wit kryt, wit pastel en witpastelpotlode.

’n Sagte uitveër (“kneaded rubber”).

Tortillons (“blending stumps” of papierstokkies).

Fikseermiddel vir kunstenaars of goedkoop haarsproei, wat geen olies bevat nie.

**Basis:** Wit tekenpapier of wit waterverfpapier of grys pastelpapier of grys suikerpapier. Plak papier op stewige karton Wit “board” kan ook gebruik word. Die basis kan ook met houtskool grys gekleur word, indien verkies.

**Tegniek:** Bestudeer tegnieke om houtskool aan te wend.

**Styl:** REALISTIES. Dit hoef nie fotorealisties te wees nie, maar die dier moet goed herkenbaar wees.

**Grootte:** Enige vorm, kortste sy minimum 20cm.  Langste sy maksimum 40cm

**Aanbieding:** Die prent moet GEMONTEER word. (U kan dit self ook doen). FIKSEER die prent sodat dit nie smeer nie. Plaas ’n plastiekvel oor en plak net agter bo vas.